АҞӘА, жьҭаара 24 – Sputnik, Бадри Есиава. Аҩадатәи Ешыра иахьаҵанакуа атрасса хадаҟны автомашьына амҩа иахҟьаны ажра иҭаҳан, амца акит.
Аԥсны Аҭагылазаашьа ҷыдақәа рзы аминистр ихаҭыԥуаҩ Саҭбеи Гындиа излеиҳәо ала, амҩатә машәыр аҟны хҩык ааха роуит, урҭ ацхыраара ласы амашьынала иргеит.
"Амҩатә машәыр ҟалеит Аҩадатәи Ешыра иҟоу Аҳәынҭавтоинспекциа апост аҟынӡа унаӡаанӡа. Аҭыԥ ахь инеит АҶА иаҵанакуа х-машьынак: абылраҽацәыхьчаратә машьына, ҳмедицинатә усбарҭа ацхыраара ласы амашьына, аиқәырхаратә машьына", - иҳәеит Гындиа.Ааха зауз ахәышәтәырҭа иҭарҵеит.